# data[].attributes.body
Nastavna jedinica:  U PRODAVAONICI
Oblik nastave: izvanučionički, višepredmetni, višesatna (engleski jezik, informatikapoznavanje robe, trgovinsko poslovanje, matematika)
Trajanje: 5 sati (sat pripreme prije izvođenje, 2 sata izvođenje izvanučioničke nastave, 1 sat predstavljanje rezultata, 1 sat evaluacija nakon izvanučioničke nastave)
Zadatak za učenike: na odjelu proizvoda prema njihovom izboru svaka skupina ili par treba pronaći 5 proizvoda koji imaju višejezične deklaracije, cijene izražene u različitim valutama ili količinu izraženu u različitim mjernim jedinicama.
Ciljevi:
EJ - upoznati s oblicima deklaracija proizvoda na engleskom jeziku ,izdvojiti novi vokabular,
IF - IT pomagala, njihovo korištenje,
PR - upoznati vrste robe robe i njezin raspored u prodavaonici (prehrana, kemijski proizvodi, itd), upoznati
TP - cijene, popusti akcije, uvoz robe
M - različite mjerne jedinice, europske valute
Ishodi učenja:
EJ - Učenici prepoznaju deklaraciju na engleskom jeziku i mogu je usporediti s deklaracijom na hrvatskom
IF - učenici znaju koristiti mobilni uređaj za fotografiranje
PR - učenici prepoznaju artikle različitih kategorija i uočavaju njihov raspored i smještaj u prodavaonici
TP - učenici mogu uočiti proizvode na akciji i popuste različitih proizvoda, razlikovati uvezene proizvode od domaćih
M - učenici mogu razlikovati oznake za različite mjerne jedinice i istaknute cijene u različitim valutama

Oblici rada: istraživački rad, rad u paru, suradničko učenje, rad u grupi
Metoda rada: Projektna nastava
Ključne kompetencije: višejezičnost, digitalne kompetencije, znanstveno matematičke, društveno socijalne i poduzetničke
Vještine: kreativnost, komunikacija, donošenje odluka, kritičko mišljenje (vršnjačka evaluacija i samoevaluacija)
Opis postupka: Na početku
školske godine nastavnici navedenih predmeta izrađuju kurikulum ovakve izvanučioničke nastave. Prije samog izvođenja utvrđuju postojanje ili pribavljaju suglasnosti roditelja, utvrđuju zajedničke ciljeve. S učenicima na satu prije odlaska u prodavaonicu dogovaraju zadatke i način izrade, te učenici prema svojim skolonstima biraju odjele na kojima će izvršavati zadatke kao i svoje suradnike. Nastavnik je moderator i prati da učenici sa smanjenim mogućnostima budu ravnopravno uključeni u skupine ili parove (ovisno broju učenika u razrednom odjelu) s ostalim učenicima.
Nakon povratka u učionicu učenici u skupinama izrađuju PPt ili plakat u Canvi od snimljenih fotografija dodaju svoje komentare i zaključke.
Vrednovanje:
Formativno - nastavnik prati rad učenika, njegovo napredovanje, dinamiku rada u realizaciji zadatka, savjetuje što treba popraviti i vodi ga do najuspješnijeg postignuća.
Sumativno - procjenjivanje znanja i vještina, razvoj ključnih kompetencija i usvojenost ishoda
Samoevaluacija - učenici sami procjenjuju svoj napredak, zadovoljstvo sudjelovanjem u izvršenju zadatka
Vršnjačko vrednovanje - učenici jedni drugima daju povratne informacije o izvršenju zadatka

Nastavna jedinica je primjenjiva za izvođenje online. Nastavnik pripremni sat i dogovor s učenicima odrađuje na jednoj od online platformi (teams, Zoom)  i učenici individualno mogu zadatke izvršiti pregledavanjem proizvoda koje imaju kod kuće a rezultate svog istraživanja mogu objaviti na padletu. Ujedno se upoznaju s novim alatom IT alatom, a nastavnik može pratiti ostvarenje i napredak svakog učenika, ostaviti komentar i savjet za poboljšanje, a to mogu učiniti i učenici međusobno prema unaprijed dogovorenim  pravilima (koliko komentara svaki učenik treba ostaviti, itd.)
Učenici mogu također odgovarati na komentare nastavnika i svojih vršnjaka, pa se padlet može koristiti i za sve oblike vrednovanja

# data[].attributes.headline
Kristina Kaučić, Srednja škola Donji Miholjac - engleski jezik

# data[].attributes.subject
Kristina Kaučić, Srednja škola Donji Miholjac - engleski jezik

# data[].attributes.body
Nastavna jedinica: Biodiversity in our School Garden
Oblik nastave: izvanučionički, višepredmetni, višesatni (engleski jezik, ekologija, informatika, tloznanstvo, povrćarstvo, voćarstvo, pčelarstvo agrobotanika)
Trajanje: 6 sati (1 sat pripreme, 2 sata izvođenje nastave, 1 sat, prezentiranje analiza, evaluacija)
1. sat pripreme: objasniti ključne pojmove i izraze na engleskom jeziku, dati upute učenicima za prikupljanje podataka o bioraznolikosti  u školskom vrtu. 2. i 3. Podjela zadataka po grupama, dogovor o načinu prikupljanja podataka ( 1 grupa istražuje biljke, druga tlo, treća kukce. Učenici prema svojim interesima biraju grupu u kojoj će raditi.), fotografiranje.
4. i 5. izrada digitalnih postera s prikupljenim fotografijama i ostalim materijalom; izrada plakata na hamer papiru: učenici biraju žele li napraviti digitalni poster ili poster na hamer papiru
6. sat prezentiranje plakata i vršnjačko vrednovanje prema unaprijed pripremljenim rubrikama
Prilagodba za slabovidne i slijepe: učenici zapažaju mirise, dodirom opipavaju biljke, slušaju zvuk kukaca (multisenzorni vrtovi) Oni mogu snimiti podcast u kojemu će opisati mirise, zvukove i sve ono što su osjetili dodirom.
Ciljevi:
EJ: Upoznati učenike s novim vokabularom i strukturama vezanim za bioraznolikost (biljke, kukce)
IF: učenici znaju koristit mobilni uređaj za fotografiranje, snimanje podcasta, koriste aplikaciju za izradu digitalnog postera
Tloznanstvo: vrste tla potrebne za uzgoj biljaka, tekstura, poroznost tla
Povrćarstvo: učenik zna odabrati lokaciju u vrtu za uspješan uzgoj pojedinih vrsta povrća,  poznaje najzastupljenije vrste biljaka
Voćarstvo: učenik može opisati agroekološke uvjete za voćarsku proizvodnju  razlikovati biljno-uzgojne zahvate u voćarskoj proizvodnji
Pčelarstvo: učenik opisuje važnost pčela za bioraznolikost
Ekologija: učenik uočava i može opisati važnost bioraznolikosti u svakodnevnom životu, može definirati kako  provoditi načela dobre poljoprivredne prakse, održivog razvoja radi zaštite okoliša
Agrobotanika: učenik prepoznaje vrste biljaka, njihova svojstva i važnost za bioraznolikost

Oblici rada: istraživački rad, rad u grupi, suradničko učenje
Metoda rada: Projektna nastava
Ključne kompetencije: višejezičnost, digitalne kompetencije, društveno socijalne,
Vještine: kritičko mišljenje, donošenje odluka, kreativnost, komunikacija
Vrednovanje:
Formativno -  rubrike za procjenu, samoprocjenu i vršnjačko vrednovanje; razgovor kako bi nastavinik utvrdio razinu usvojenosti; nastavnik prati rad i dinamiku rada u realizaciji zadatka
Sumativno - procjenjivanje znanja i vještina, te usvojenost ishoda kroz pisanu prvojeru

Nastavna jedinica se može prilagoditi za izvođenje online. Može se na primjer napraviti virtualni školski vrt na padletu. Postave se fotografije biljaka, kukaca, i linkovi za video materijal, audio materijal ili dodatno čitanje.

# data[].attributes.headline
Snježana Marić, EKONOMSKA ŠKOLA BRAĆA RADIĆ- njemački jezik

# data[].attributes.subject
Snježana Marić, EKONOMSKA ŠKOLA BRAĆA RADIĆ- njemački jezik

# data[].attributes.body
radi lakšeg praćenja, koristim predložak kolegice Zlate Hrženjak

nastavna jedinica:
Klimapass für PKWs
Oblik nastave: izvanučionički, višepredmetni, višesatna (njemački jezik,ekologija informatika, )
Trajanje: 5 sati
1. sat pripreme prije izvođenja,= objasniti klučne izraze ( Klimapass, Ausstoß von Kohlendioxid, die Kohlendioxideffizienz des Fahrzeugs, Farbskala von Grün (umweltfreundlich) bis Rot (umweltschädigend)

2.sat prije izvođenja izvanučioničke nastave=istražiti koje elemente sadrži Klimapass: godina proizvodnje, potrošnja goriva.....),

Izvan učionička nastava 1 sat= parking ispred škole - podjela u grupe ( 5 grupa od dva do tri učenika). Svaka grupa treba izabrati jedan od parkiranih automobila, usikati ga i objasniti svoj izbor, te pronaći na internetu podatke za ekološku putovnicu za odabrani automobil.

1.sat  nakon izvanučioničke nastave)= učenici po grupama biraju predložak u aplikaciji Canva u kojoj će izraditi Klimapass, te zajednički izrađuju dokument sa slikama i podacima koje su prikupili) i preuzimaju isti na računalo
2.sat  nakon izvanučioničke nastave)= prezentacija materijala po grupama, peer assessment/evaluacija i odabir najuspješniji/najatraktivniji sukladno kriterijima (rubrics) prezentiranim na početku sata

Zadatak za učenike: učenici u grupama izrađuju ekološku putovnicu za osobni automobil
Ciljevi:
NJJ - upoznati s novim  vokabularom i strukturama vezanim za opis automobila i ekološki utjecaj,
IF - korištenje aplikacija za izradu digitalnih materijala na njemačkom jeziku,
EKO - utjecaj automobila na okoliš, inicijative za eko-prihvatljive modele osobnih vozila
Ishodi učenja:
NJ - Učenici znaju opisati utjecaj automobila na okoliš na njemačkom jeziku
IF - učenici znaju koristiti mobilni uređaj za fotografiranje, znaju izraditi digitalne materijale u aplikaciji  Canva
EKO- učenici  znaju što je KlimaPass i tko se u EU zalaže za njihovo uvođenje, prepoznaju štetne utjecaje automobila na okoliš, te daju prijedloge za smanjenje štetnosti utjecaja osobnih vozila

Oblici rada: istraživački rad, rad u paru, suradničko učenje, rad u grupi

Metoda rada: Projektna nastava

Ključne kompetencije: višejezičnost, digitalne kompetencije,  društveno socijalne i poduzetničke

Vještine: kreativnost, komunikacija, donošenje odluka, kritičko mišljenje (vršnjačka evaluacija i samoevaluacija)

Opis postupka:
opisan u gornjem dijelu teksta
Na početku
školske godine nastavnici navedenih predmeta izrađuju kurikulum ovakve izvanučioničke nastave. Prije samog izvođenja utvrđuju postojanje ili pribavljaju suglasnosti roditelja, utvrđuju zajedničke ciljeve.
Nastavnik je moderator, pomaže u slučaju nejasnoća oko izraza/struktura i/ili aplikacije  i prati da učenici sa smanjenim mogućnostima budu ravnopravno uključeni u skupine ili parove
nastavnik izrađuje menitmeter ankete za samovrednovanje i vrednovanje NJ i rubrike za međusovno evaluaciju učenika)
.
Vrednovanje:
Formativno - nastavnik prati rad učenika, njegovo napredovanje, dinamiku rada u realizaciji zadatka, savjetuje što treba popraviti i vodi ga do najuspješnijeg postignuća. (od 2.-do 5.sata)

Sumativno - procjenjivanje znanja i vještina, razvoj ključnih kompetencija i usvojenost ishoda, te uspješnosti NJ
(poslije 5.sata)

Samoevaluacija - učenici sami procjenjuju svoj napredak, zadovoljstvo sudjelovanjem u izvršenju zadatka (3.4.sat-  Mentimeter)

Vršnjačko vrednovanje - učenici jedni drugima daju povratne informacije o izvršenju zadatka
(5 sat- rubrics, evaluacijski listić)

Nastavna jedinica se može izvoditi i online jer se u Canvi  predlošci mogu zajednički uređivati.  prezentacija izrađenih materijala se moze izvesti na Teamsu ili Zoomu, a evaluacija/odabir najuspješnijeg također na Teamsu ili Padletu uz objašnjenje svog izbora.
Također se može planirati uključivanje dodatnih sadržaja s područja ekonomijei/ili trgovine:  marketing npr. uspiredba cijena automobila, marketinške strategije za prodaju eko-prihvatljivih osobnih automobila.